b'\n_START_ARTICLE_\nGreat Teacher Onizuka\n_START_SECTION_\nTarina\n_START_PARAGRAPH_\n22-vuotiaalla Eikichi Onizukalla ei ole vakituista ty\xc3\xb6t\xc3\xa4 eik\xc3\xa4 muutenkaan kummempaa k\xc3\xa4sityst\xc3\xa4 tulevaisuudestaan. H\xc3\xa4nell\xc3\xa4 on paperit huonomaineisesta "kolmannen luokan" yliopistosta, Eurasiasta. Ottaen huomioon, kuinka koulujen nimet painavat ihmisten mieliss\xc3\xa4, Eurasian yliopiston k\xc3\xa4yneill\xc3\xa4 ei katsota olevan mahdollisia akateemisiin virkoihin._NEWLINE_Juoni l\xc3\xa4htee k\xc3\xa4yntiin, kun Onizuka tutustuu nuoreen lukiolaistytt\xc3\xb6\xc3\xb6n ja ihastuu, mutta saa loppujen lopuksi selville tyt\xc3\xb6n seurustelevan vanhan ja kaljuuntuneen opettajan kanssa. Silloin Onizuka p\xc3\xa4\xc3\xa4tt\xc3\xa4\xc3\xa4, ett\xc3\xa4 h\xc3\xa4nest\xc3\xa4 tulee Great Teacher Onizuka - kaikkien aikojen paras opettaja.\n_START_SECTION_\nManga\n_START_PARAGRAPH_\nGTO-manga ilmestyi Japanissa vuodesta 1997 vuoteen 2001 tuotantoyhti\xc3\xb6 Kodanshan painamassa Shounen Magazinessa. Sarja painettiin my\xc3\xb6hemmin 25 mangakirjaksi._NEWLINE_Manga on ilmestynyt t\xc3\xa4h\xc3\xa4n menness\xc3\xa4 Saksassa, Ranskassa, Italiassa, Puolassa, Indonesiassa, Yhdysvalloissa ja Ruotsissa.\n_START_SECTION_\nLive Action\n_START_PARAGRAPH_\nVuoden 1998 aikana esitettiin Japanilaisella Fuji TV -televisiokanavalla ihmisn\xc3\xa4yttelij\xc3\xb6iden t\xc3\xa4hditt\xc3\xa4m\xc3\xa4\xc3\xa4 Great Teacher Onizuka -draamasarjaa. Yhteens\xc3\xa4 sarjaa esitettiin kaksitoista 45 minuutin mittaista jaksoa. Onizukan ja Azusan rooleissa n\xc3\xa4htiin Takashi Sorimachi ja Nanako Matsushima. Takashi my\xc3\xb6s lauloi sarjan introkappaleen Poison._NEWLINE_28. elokuuta 1999 esitettiin viel\xc3\xa4 tv-spesiaalijakso, ja samana vuonna ilmestyi Japanissa elokuviin t\xc3\xa4yspitk\xc3\xa4 GTO-elokuva._NEWLINE_03. Hein\xc3\xa4kuuta 2012 esitettiin uusi Great Teacher Onizuka -draamasarja. Uusi versio eri n\xc3\xa4yttelij\xc3\xa4t.\n_START_SECTION_\nAnime\n_START_PARAGRAPH_\n43-osainen animesarja esitettiin Fuji TV:ss\xc3\xa4 vuosina 1999 ja 2000, tuottajanaan Studio Pierrot.\n_START_SECTION_\nShonan Junai Gumi/ Early years of GTO\n_START_PARAGRAPH_\nOn manga, joka sijoittuu Onizukan ja Danman nuoruuteen.\n_START_SECTION_\nShonan Junai Gumi OVA\n_START_PARAGRAPH_\n5-jaksoinen sarja, joka sijoittuu Shonan Junai Gumi (early years of GTO) mangaan. Kertoo Onizukan sek\xc3\xa4 Danman kouluajoista.\n_START_SECTION_\nBad Company\n_START_PARAGRAPH_\n10 chapterin pituinen sarja, joka sijoittuu 8-luokalla olevaan Onizukaan'